O‘ZBEKISTON RESPUBLIKASI BOJXONA ORGANLARI TOMONIDAN GAROVNI QO‘LLASh TO‘G‘RISIDAGI NIZOMGA O‘ZGARTIRIShLAR KIRITISh HAQIDA

O‘zbekiston Respublikasi Prezidentining 2012-yil 16-iyuldagi PF–4453-son “Statistik, soliq, moliyaviy hisobotlarni, litsenziyalanadigan faoliyat turlarini va ruxsat berish tartib-taomillarini tubdan qisqartirish chora-tadbirlari to‘g‘risida”gi Farmoniga (O‘zbekiston Respublikasi qonun hujjatlari to‘plami, 2012-y., 29-son, 327-modda) muvofiq O‘zbekiston Respublikasi Davlat bojxona qo‘mitasi qaror qiladi: 
 1. O‘zbekiston Respublikasi Davlat bojxona qo‘mitasi tomonidan 1999-yil 19-mayda 02/8-55-son (ro‘yxat raqami 757, 1999-yil 28-iyun) (O‘zbekiston Respublikasi vazirliklari, davlat qo‘mitalari va idoralarning me’yoriy hujjatlari axborotnomasi, 1999-y., 7-son) bilan tasdiqlangan O‘zbekiston Respublikasi bojxona organlari tomonidan garovni qo‘llash to‘g‘risidagi nizomga ilovaga* muvofiq o‘zgartirishlar kiritilsin. 
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.